open-index/open-wikipedia-markdown huggingface dataset:
ELO (rating)

**ELO** alebo **koeficient Elo** alebo **Elo rating** je spôsob hodnotenia relatívnej výkonnosti hráčov v mentálnych športoch, napríklad v šachu alebo v go.

## ELO šach
Elo system je spôsob na určenie relatívnej výkonnosti hráča. Pôvodne bolo určené pre šachovú hru. Nazýva sa podľa svojho autora Árpáda Élőa (1903-1992), amerického profesora fyziky maďarského pôvodu. Hlavný predpoklad profesora Élőa bol, že výkonnosť všetkých šachistov predstavuje náhodnú premennú s normálnym rozdelením. Hoci hráč môže hrať výrazne lepšie alebo horšie každú jednu partiu, Élő predpokladal, že stredná hodnota výkonnosti daného hráča sa mení len veľmi pomaly s časom. Výkonnosť môže byť odvodená len od počtu výhier, remíz a prehier. Podľa aktuálneho ELA hráča a priemerneho ELA jeho súperov v turnaji sa dá určiť predpoklad, koľko bodov by mal daný hráč získať. V prípade, že získa viac bodov ako ratingový systém očakáva, jeho ELO sa úmerne zvýši. V prípade, že nedosiahne predpokladaný bodový zisk, ELO sa upraví smerom nadol. V USA bolo ELO zavedené v roku 1959, FIDE ho prijala v roku 1970.

## ELO go
Podobne ako v šachu v hre go sa používa aj Elo hodnotenie.
20. kyu má 100 Elo, každá vyššia trieda má o 100 Elo viac, 1. kyu má 2000 Elo, 7. dan 2700 Elo.
Škála pre profesionálne dany je odstupňovaná po 30 Elo, 1p=2700 Elo až po 9p=2940 Elo. Kým Elo kolíše podľa aktuálnej výkonnosti, dosiahnutá majstrovská trieda hráčovi zostáva doživotne. Keď sa stretnú dvaja hráči s rovnakým Elo, víťazovi sa priráta 7.5 Elo bodov, porazenému sa 7.5 Elo bodov odráta. 

* Pravidlá a vzorce pre výpočet Elo go v angličtine. 

## ELO bridž
V minulosti sa ELO hodnotenie používalo aj v niektorých bridžových zväzoch. Vzhľadom na náročnosť jeho prepočítavania v bridži (keď sa hrá párový turnaj, tak pár hrá okrem súperov pri stolíku, aj proti celému poľu) a výsledok je ovplyvnený aj výkonom spoluhráča, sa v súčasnosti ELO v bridži nepoužíva. V skutočnosti by však lepšie kvantifikovalo výkonnostnú úroveň hráčov, než jednoduchšie systémy, ako sú napríklad majstrovské body, ktoré nijako nezohľadňujú výkonnostnú úroveň súperov.

## Externé odkazy
* Chessgraphs.com - Compare chess players' rating histories with FIDE data back to 1970
* Rebríček šachistov
* Literatúra k ratingovým systémom
* BetPRO používa modifikované varianty ELO ratingu pre predikovanie futbalových zápasov
* OperaBet využíva ELO rating na výpočty súvisiace s futbalovými zápasmi, publikuje vlastný ELO rank
* Program Natipuj využíva ELO rating k predikcií futbalových zápasov

Kategória:Šach
Kategória:Go
Kategória:Bridž
Kategória:Svetové športové rebríčky
Vrbová nad Váhom

**Vrbová nad Váhom** () je obec na Slovensku v okrese Komárno. 

## Kultúra a zaujímavosti
### Pamiatky
* Fesztyho ateliér, ruiny eklektického pavilónu z roku 1902. Stavbu vybudoval Gyula Feszty pre svojho brata maliara Arpáda Fesztyo. Návštevníkom domu bol aj Mór Jókai, Fesztyho priateľ. Z objektu sa dochovala veža nad polkruhovým portikom lemovaná lizénami z pohľadovej tehly, ukončená je ihlancovou helmicou. Objekt je opustený a chátra. 

## Šport
Miestne futbalové družstvo hrá v prvej triede MO Komárno

## Osobnosti obce
### Pôsobili tu
* Árpád Feszty (* 1856 - † 1914), maďarský maliar

## Referencie

## Pozri aj
* Chránené vtáčie územie Dolné Považie
* Listové jazero

## Iné projekty

## Externé odkazy
* 


Kategória:Obce okresu Komárno
Kategória:Pomenovania podľa Váhu
Tatry (bridž)

**Tatry** je pôvodný slovenský licitačný systém, ktorého autorom je Ivan Tatranský. 

## Externé odkazy
* Licitačný systém Tatry .

Kategória:Bridž
Kategória:Licitačné systémy
Ivan Tatranský

**Ivan Tatranský** (* 16. január 1934, Trenčianska Teplá) je slovenský chemický inžinier, šachista a hráč bridžu.

Zaoberal sa skladaním šachových problémov. Po asi 10–ročnej činnosti zanechal kompozičný šach a začal sa venovať bridžu. Je autorom licitačného systému Tatry. Je vicemajstrom otvorených majstrovstiev Slovenska v bridži v súťaži družstiev za rok 2005. Bol členom predsedníctva Slovenského bridžového zväzu do októbra 2008.

Je autorom loga Slovenského bridžového zväzu.

## Dielo
* Ivan Tatranský: *Bridž pre každého*. Bratislava: Národné osvetové centrum, 1998. 128 s. ISBN 80-7121-147-8

## Externé odkazy
* Stránka Ivana Tatranského venovaná bridžu 

Kategória:Narodenia v 1934
Kategória:Slovenskí hráči bridžu
Kategória:Slovenskí šachoví skladatelia
Kategória:Osobnosti z Trenčianskej Teplej
Halton Arp

**Halton Christian Arp** (* 21. marec 1927, New York, USA† 28. december 2013, Mníchov, Nemecko) bol americký astronóm, ktorý sa zaoberal najmä červeným posunom kvazarov. Pracoval v hvezdárňach Mount Wilson a Palomar Observatory ako žiak Edwina Hubblea.

## Dielo
* 
* Halton Arp, *Seeing Red*,  Aperion (August 1998) ISBN 0-9683689-0-5
* Halton Arp, *Catalogue of Discordant Redshift Associations*, Aperion (September 1, 2003) ISBN 0-9683689-9-9
* G. Burbidge, E.M. Burbidge, H.C. Arp, W.M. Napier: *Ultraluminous X-ray Sources, High Redshift QSOs and Active Galaxies.* Preprint
* J. Kanipe, D. Webb *The Arp Atlas of Peculiar Galaxies, A Chronicle and Observer's Guide*, Willmann-Bell Inc. (2006) ISBN 978-0-943396-76-7

## Referencie

## Iné projekty

## Externé odkazy

* Oficiálna stránka

Kategória:Astronómovia USA
Kategória:Osobnosti z New Yorku
Štefanovce

**Štefanovce** môže byť:
* obec v okrese Prešov, pozri Štefanovce (okres Prešov)
* obec v okrese Vranov nad Topľou, pozri Štefanovce (okres Vranov nad Topľou)
Zálesie

**Zálesie** môže byť :
* oblasť v Severnej Amerike, pozri Zálesie (Amerika)
* oblasť v Rusku, pozri Zálesie (Rusko)
* staršie: Sedmohradsko
* obec v okrese Senec, pozri Zálesie (okres Senec)
* obec v okrese Kežmarok, pozri Zálesie (okres Kežmarok)
* potok v Zamagurí, pozri Zálesie (potok)
Financie (finančné vzťahy)

**Financie** sú:
*a) **finančné vzťahy** (t. j. peňažné vzťahy, ktorými dochádza k tvorbe, rozdeľovaniu, prerozdeľovaniu a používaniu peňažných fondov (prostriedkov) alebo peňažného kapitálu) a ich vnútorný prepojený systém. 
*b) náuka (veda) zaoberajúca sa financiami vo význame a. Veľmi podobný význam má pojem **teória financií/finančná teória**. (Tu treba poznamenať, že pojem "finančná veda" obyčajne označuje len vedu o verejných financiách.)
Zjednodušene možno povedať, že financie sú správa (manažment) - nie len podnikových - peňažných prostriedkov resp. príslušná náuka či teória.

## Finančné vzťahy
Finančné vzťahy sa niekedy označujú aj pojmom peňažné transakcie. Finančné vzťahy súvisia so vznikom tovarovo-peňažných vzťahov a predstavujú peňažný styk medzi ekonomickými subjektmi v trhovej ekonomike. Činnosť realizácie finančných vzťahov sa považuje za financovanie.

## Oblasti financií
Financie je možné rozdeliť na viaceré oblasti:

*Podnikové financie sa zaoberajú správou peňažných prostriedkov firmy, najmä jej investícií a ich financovania. Takáto správa má za cieľ hľadanie rovnováhy medzi rizikom a rentabilitou projektov firmy. Podnikové financie zahŕňajú aj štúdium fungovania kapitálových trhov, ktoré sú na jednej strane potenciálnym zdrojom financovania firmy, ako aj cieľom jej investícií. 

*Verejné financie skúmajú financovanie verejných inštitúcií, teda štátneho rozpočtu, regiónov a obcí, organizácií sociálneho zabezpečenia etc. 

*Správa osobných financií sa zaoberá správou osobného majetku a príjmov jednotlivca, prostredníctvom rozumného investovania na bankovom alebo kapitálovom trhu. Rieši problémy ako sú investícia do vzdelania alebo nehnuteľnosti, šetrenie na dôchodok. 

## Finančné odbory
Tieto finančné odbory obsahujú teoretický základ a nástroje, ktoré majú za úlohu uľahčiť finančné rozhodnutia. 

*Finančná ekonómia je celok 
ekonómie, ktorá sa sústreďuje na vplyv reálnych ekonomických faktorov na finančné premenné ako napríklad úrokové sadzby, cenová hladina… Zaoberá sa hlavne určovaním hodnoty finančných (akcie, obligácie, opcie…) alebo reálnych (spoločnosti, nehnuteľnosti) aktív, fungovaním kapitálových trhov, finančnými inštitúciami a reguláciou (trhu, inštitúcií…).
 
*Finančná matematika je súbor matematických nástrojov pre modelizáciu, kvantifikáciu a pochopenie finančných fenoménov. Využíva k tomu najmä nástroje teórie pravdepodobnosti, stochastický počet, štatistiku a diferenciálny počet. 

*Výber investícií sa zaoberá kritériami a metódami pre výber optimálnej investičnej stratégie.

*Finančná politika je voľba financovania podniku s cieľom optimalizovať priemernú cenu jej kapitálu. Voľba sa týka financovania prostredníctvom vlastného imania alebo zadlženia, ako aj politiky distribúcie dividend.

## Význační predstavitelia finančnej teórie
*Harry M. Markowitz - Nobelova cena v roku 1990 	
*Merton H. Miller - Nobelova cena v roku 1990 	
*William F. Sharpe - Nobelova cena v roku 1990 
*Robert C. Merton - Nobelova cena v roku 1997
*Myron S. Scholes - Nobelova cena v roku 1997 
*Eugene Fama

## Pozri aj
* časová preferencia

## Externé odkazy
*
Švajčiarsky systém (bridž)

**Švajčiarsky systém** alebo **dánsky systém** alebo hovorovo **švajčiar** je jeden zo spôsob organizácie turnaja družstiev v bridži. Používa sa, ak je výrazne väčší počet štartujúcich  družstiev, než počet kôl, na ktorý sa turnaj bude hrať. Tento systém bol s malými obmenami prevzatý z organizácie šachových družstevných súťaží. 

## Pravidlá
*Do prvého kola sú súperi nasadení losom, alebo, ak možno približne stanoviť podľa nejakého kritéria výkonnostnú úroveň družstiev 1. hrá voči n/2-1, kde n je počet družstiev, 2. voči n/2-2 atď.
*Do každého ďalšieho kola nastupujú voči sebe: 1-2, 3-4, 5-6, ... podľa práve aktuálneho poradia s tým, že nemôžu hrať dvakrát po sebe proti sebe tie isté družstvá. Ak by mali hrať znova tie isté družstvá napríklad na prvom stole, budú hrať 1-3 a 2-4, ...
*Ako domáce družstvo nastupuje lepšie umiestnené družstvo.
*Posledné dve kolá sa hrajú jednoznačne podľa aktuálneho poradia. Niekedy navyše družstvá na prvých troch stoloch získavajú špeciálnu ochrannú bonifikáciu: prvý stôl 3 VP, druhý 2 VP a tretí 1 VP.
*Ak je nepárny počet zúčastnených družstiev, pauzujúce družstvo získava automaticky 18 VP. Družstvo môže pauzovať iba raz. Pauzuje najnižšie umiestnené družstvo, ktoré ešte nepauzovalo.

Priebežne poradie sa stanovuje takto: 1. Súčet VP 2. Rozdiel Impov 3. Podiel Impov.

Konečné poradie sa buď stanoví rovnakým spôsobom, alebo v prípade rovnosti VP sa za druhé kritérium vezmú vzájomné zápasy.

Pokiaľ v poslednom kole družstvo na prvom mieste má taký náskok, že ho už nik nemôže dobehnúť, hrá na poslednom stole proti poslednému družstvu a na prvých dvoch stoloch hrajú družstvá na 2. až 5. mieste, ak je nepárny počet družstiev, tak v poslednom kole nehrá.

V jednotlivých súťažiach sa pravidlá švajčiarskeho systému môžu v jednotlivostiach líšiť.

## Pozri aj
*barometer (bridž)
*švajčiarsky systém (šach)

Kategória:Bridž
Kategória:Turnajové systémy
Barometer (bridž)

**Barometer** je taký spôsob organizácie párového turnaja, v ktorom sa po každom kole vyhodnotia odohrané rozdania a do ďalšieho kola nastupujú voči sebe páry takto: 1-2, 3-4, 5-6, ... (na prvom mieste sú uvedené páry linky sever).

Môže sa stať, že súperi budú hrať proti sebe viackrát po sebe. Z organizačných dôvodov sa môže barometer organizovať tak, že prvé dve kolá sa hrá podľa náhodného losu, v ďalších kolách sa hrá podľa poradia po predposlednom kole. Je to kvôli tomu, aby sa nemuselo čakať na vyhodnotenie kola.

Tento spôsob organizácie turnaja je veľmi náročný na počet krabíc, pre každé kolo musia byť dopredu pripravené krabice s rozdaniami pre každý stôl. Ak sa hrá napríklad 9 kolový barometer na 25 stoloch 
s tromi rozdaniami v jednom kole, musí byť k dispozícii 25x9x3 krabíc t. j. 675 krabíc, v prípade spriahnutých stolov (tri stoly zdieľajú 3 krabice) 225 krabíc. V prípade klasicky organizovaného turnaja by stačilo iba 54 krabíc.

Systémom Barometer sa hráva hlavne na online turnajoch na internete, hráči okamžite vedia, ako na tom sú a prináša to adrenalínové napätie, hlavne hráčom hrajúcim na popredných stoloch.

## Pozri aj
*Švajčiarsky systém (bridž)
*Pohyby (bridž)
*skupinovka

Kategória:Bridž
Šachová olympiáda

[náhľad|Šachová olympiáda Bled ([Slovinsko) 2002]]
**Šachová olympiáda** je šachová súťaž národných týmov, od roku 1927 s dvoma výnimkami organizovaná Medzinárodnou šachovou federáciou (FIDE). Aj keď je FIDE členom Medzinárodného olympijského výboru, nejde o súčasť bežných Olympijských hier, ale o nezávislú športovú súťaž. V otvorenej kategórii môžu štartovať muži aj ženy.

Otvorená súťaž sa od roku 1950 koná pravidelne v párnych rokoch. V rokoch 1957 až 1974 sa konalo päť olympiád iba pre ženské družstvá. V roku 1972 a od roku 1976 je olympiáda organizovaná formou dvoch turnajov v jednom mieste pre otvorenú kategóriu a pre ženské týmy.

## Dejiny šachovej olympiády

### Zrodenie šachovej olympiády
Prvá Šachová olympiáda bola neoficiálna. Pre letné Olympijské hry v roku 1924 bol podniknutý pokus zahrnúť šach do olympijských športov. K tomu však nedošlo, pretože sa nepodarilo rozlíšiť amatérskych a profesionálnych hráčov.

Ako letná Olympiáda 1924 tak 1. neoficiálna Šachová olympiáda sa konali v Paríži. Dňa 20. júla 1924 v záverečnom dni Šachovej olympiády došlo k vytvoreniu šachovej federácie FIDE.

FIDE zorganizovala prvú oficiálnu Šachovú olympiádu v roku 1927 v Londýne. Olympiáda sa potom konala v nepravidelných intervaloch až do 2. svetovej vojny a od roku 1950 sa koná pravidelne každé dva roky.




## Šachová olympiáda mužov

 V roku 1976 sa Sovietsky zväz a ostatné socialistické štáty odmietli zúčastniť olympiády z politických dôvodov.

 44. Šachová olympiáda sa mala pôvodne konať v roku 2020, no pre pandémiu ochorenia COVID-19 bola presunutá a namiesto nej sa v roku 2020 konala Virtuálna šachová olympiáda.

## Šachová olympiáda žien

## Iné projekty

## Externé odkazy
* Oficiálne pravidlá FIDE pre šachové olympiády
* Stránka venovaná šachovým olympiádam a iným súťažiam družstiev

Olympiáda
Časová preferencia

**Časová preferencia** je jedným zo základných konceptov financií.

Časová preferencia za zakladá na predpoklade, že ľudia (ceteris paribus) radšej disponujú určitou sumou peňazí dnes ako zajtra. Preto, keď sa niekto rozhodne uložiť svoje peniaze do banky (na účet, kde s nimi nemôže voľne disponovať napríklad termínovaný vklad), žiada kompenzáciu vo forme úroku. Rovnako aj peniaze získané dnes majú vyššiu hodnotu ako peniaze získané v budúcnosti, pričom rozdiel zodpovedá úroku, ktorý tieto peniaze mohli počas daného obdobia priniesť. Ak napríklad 90 EUR oddnes za rok spolu z úrokmi dosiahne hodnotu 100 EUR, tak hodnota 100 EUR vyplatených za rok je dnes 90 EUR. Tento proces sa nazýva aktualizácia a dnešná hodnota budúcich príjmov sa nazýva súčasná hodnota.

Kategória:Financie
Zoznam fínskych spisovateľov

## A
* Mikael Olai Agricola (1510-1557) 
* Juhani Aho (1861-1921) 

## C
* Minna Canthová (1844-1895) 

## H
* Pentti Haanpää (1905-1955) 
* Paavo Haavikko (* 1931) 
* Helvi Heleena Hämäläinenová (* 1907) 
* Anna-Leena Härkönen (* 1965)
* Aaro Antti Hellaakoski (1893–1952) 
* Veikko Huovinen (* 1927) 
* Antti Hyry (* 1931)

## J
* Tove Janssonová (1914-2001)
* Arvid Järnefelt (1861-1932) 
* Maria Jotuniová (1880-1943)

## K
* Frans Uuno Kailas (1901-1933) 
* Veikko Antero Koskenniemi (1885-1962) 
* Ilmari Kianto (1874-1970) 
* Aleksis Kivi (1834-1872) 
* Kaarlo Robert Kramsu (1855-1895)

## L
* Martti Larni (* 1905) 
* Maiju Lassila (1868-1918) 
* Joel Lehtonen (1881-1934) 
* Armas Eino Leino (1878-1926) 
* Väinö Linna (* 1920) 
* Johannes Linnankoski (1869-1913) 
* Elias Lönnrot (1802-1884)

## M
* Eeva Liisa Mannerová (* 1921) 
* Veijo Meri (* 1928) 
* P. Mustapää (* 1899) 

## P
* Arto Paasilinna (* 1942)
* Olavi Paavolainen (1903-1964) 
* Teuvo Pakkala (1862-1925) 
* Toivo Pekkanen (1902-1957) 
* Anni Polva (1915-2003)

## R
* Aino Räsänen (1910-1995)
* Paavo Olavi Rintala (* 1930)
* Johan Ludvig Runeberg (1804-1877), básnik

## S
* Frans Eemil Sillanpää (1888-1964) 
* Elvi Aulikki Sinervová (* 1912) 
* Johanna Sinisalo (* 1958)
* Lassi Sinkkonen (1937-1976)

## T
* Arvo Albin Turtiainen (* 1904) 

## V
* Katri Valová (1901-1944) 
* Anja Leila Hemmikki Vamelvuová (* 1921) 

## W
* Kurt Martti Wallenius (románopisec, 1893-1984)
* Mika Waltari (* 1908) 
* Hella Maria Wuolijokiová (1886-1954) 

Kategória:Literatúra vo Fínsku 
Kategória:Fínski spisovatelia
Transneptúnsky objekt

thumb|Pomerné veľkosti niektorých TNO

**Transneptúnsky objekt** (TNO) alebo **objekt [[Kuiperov pás|Edgeworthovho–Kuiperovho pásu]]** (najvnútornejšia časť Oortovho oblaku Slnka, objekt Kuiperovho pásu = KBO, Edgeworthov–Kuiperov pás = EKP). Pre takýto objekt musí platiť, že väčšina jeho dráhy musí byť za dráhou planéty Neptún. V podstate ide o akýkoľvek objekt, či už planétku alebo kométu. V tejto vzdialenosti od Slnka sa tieto objekty správajú takmer identicky a preto ich nie je možné od seba rozlíšiť, iba na základe excentricity dráhy a vzdialenosti perihélia.

Doteraz sa nepodarilo pozorovať kométu za dráhou Neptúnu, preto sa planétky za dráhou Neptúna nazývajú objekty Edgeworthovho–Kuiperovho pásu. Najznámejším predstaviteľom týchto objektov je trpasličia planéta Pluto. O týchto objektoch nebolo veľa známe (hmotnosti a veľkosti iba tušíme), preto NASA rozbehla misiu New Horizons ktorá mala za úlohu navštíviť Pluto a v ideálnom prípade aj niektoré z objektov KBO. Sonda odštartovala 19. januára 2006, prelet okolo Pluta zrealizovala 14. júla 2015 a prelet okolo KBO 486958 Arrokoth 1. januára 2019. Do decembra 2023 sonda objavila celkovo približne 100 KBO a preletela dostatočne blízko okolo zhruba 20 z nich, aby zachytila ​​charakteristiky, ako je tvar, rotačná perióda, možné mesiace a zloženie povrchu.

Prvý registrovaný TNO (okrem Pluta a jeho mesiaca Cháron) je transneptúnsky objekt 15760 Albion.

náhľad|upright=1.5|Eulerov diagram množinových vzťahov medzi rôznymi typmi telies v slnečnej sústave. Množina transneptúnskych objektov je vyznačená <span style="color: #9c5a3c">hnedou</span> farbou.
[lang=sk|náhľad|upright=1.5|Distribúcia a klasifikácia transneptúnskych objektov. Na vodorovnej osi je stredná vzdialenosť telesa od Slnka ([veľká polos), na zvislej uhol sklonu dráhy telesa k ekliptike (inklinácia).]]

Transneptúnske objekty sa delia do troch skupín:
# Skupina kubewano – klasické KBO
# Skupina plutino – KBO s dráhovou rezonanciou 2:3 s Neptúnom
# Skupina twotino – KBO s dráhovou rezonanciou 1:2 s Neptúnom

S pribúdajúcim časom narastá aj počet objavených KBO. V roku 2005 presiahol ich počet 200 a každý štvrťrok pribudne do zoznamu asi 6 nových objavov. Je to zásluha mnohých pozorovacích programov a zdokonalenia sledovacích techník. V objavoch môžeme nájsť aj objekty s veľkosťou porovnateľnou ako Pluto (prípadne väčšou) a nie je pochýb, že v dohľadnej dobe týchto objavov ešte pribudne. To nakoniec viedlo k strate štatútu planéty pre Pluto.

## Zoznam Transneptúnskych objektov
Čiastočný zoznam pomenovaných a očíslovaných transneptúnskych objektov: Zoznam transneptúnskych objektov

## Referencie

## Iné projekty

## Externé odkazy

* IAN/Žeň objevů 2003 
* IAN/Žeň objevů 2002 
* Žeň objevů 2001

Kategória:Slnečná sústava
Vojenský obvod

[náhľad|Vjazd do vojenského obvodu [Javorina (vojenský obvod)|Javorina z obce Ľubica v okrese Kežmarok (zrušený v roku 2010)]]
**Vojenský obvod** je územie stanovené vládou, kde správu vykonáva rezort obrany. V právnom poriadku Slovenskej republiky (SR) sa ním rozumie územný a správny celok slúžiaci na zabezpečenie úloh obrany štátu. Zriaďovanie, zmeny, rušenie vojenských obvodov, ich správu, právne pomery k nehnuteľnostiam a pobyt na ich území upravuje zákon Národnej rady SR č. 281/1997 Z. z. o vojenských obvodoch v znení neskorších predpisov.

Územie vojenského obvodu tvorí jeho katastrálne územie alebo súhrn katastrálnych území, ak sa vojenský obvod delí na časti, ktoré majú vlastné katastrálne územie. Nehnuteľnosti a práva k nim a právo k vodám na území vojenského obvodu môžu byť iba vo vlastníctve štátu. Na území vojenského obvodu Ministerstvo obrany SR (MO SR) okrem úloh na zabezpečenie obrany štátu plní aj úlohy štátnej správy, obce a okresného úradu na úseku katastra nehnuteľností. Na vstup na územie vojenského obvodu sa vyžaduje povolenie, ktoré vydáva MO SR.

Na území Slovenska sú tri vojenské obvody, v ktorých sú zriadené tieto vojenské výcvikové priestory (VVP): 
* vojenský obvod Záhorie má VVP Záhorie, VVP Kuchyňa a VVP Turecký Vrch,
* vojenský obvod Lešť je územne totožný s VVP Lešť,
* vojenský obvod Valaškovce je územne totožný s VVP Kamenica nad Cirochou.

Vojenské obvody sú majetkovoprávne vyrovnané.

## Zaniknuté vojenské obvody
* Javorina, okres Kežmarok (19532010)

## Referencie
Lešť (vojenský obvod)

**Lešť** je vojenský obvod na Slovensku v okrese Zvolen. Vojenský obvod Lešť bol územne totožný s vojenským výcvikovým priestorom Lešť. K 1. júlu 2008 bol Vojenský útvar 4558 Lešť zrušený a prešiel do podriadenosti Ústavu špecialneho zdravotníctva a výcviku Ministerstva obrany SR. V roku 2013 bol prednostom obvodného úradu vojenského obvodu pplk. Ing. Štefan Pomoty.

V Lešti sa nachádza aj Výcvikové centrum HaZZ Lešť. Jeho súčasťou je niekoľko trenažérov. V Lešti trénujú aj dobrovoľní hasiči.

## Dejiny
Vojenský priestor vznikol v katastroch obcí Turie Pole a Lešť pôvodne v roku 1923 ako delostrelecká strelnica. V roku 1932 bol priestor označovaný ako vojenský výcvikový tábor. Cez druhú svetovú vojnu bola lokalita v Oremovom laze využívaná ako koncentračný a pracovný tábor pre židovské obyvateľstvo. Po vypuknutí SNP tu sídlil výcvikový tábor pod vedením majora delostrelectva A. Kordu.

Vojenský priestor bol oficiálne zriadený v roku 1950 a v nasledujúcom roku došlo k vysídleniu obcí Turie Pole a Lešť.

Po vpáde vojsk Varšavskej zmluvy do Česko-Slovenska v roku 1968 bol na Oremovom laze umiestnený 30. tankový prápor a 144. protilietadlový raketový pluk, oba ako súčasť 30. gardovej motostreleckej divízie sídliacej vo Zvolene, prislúchajúcej do Strednej skupiny sovietskych vojsk. Ako objekty sú uvádzané: „*sklady pohonných hmôt Pereš, Vojenský výcvikový priestor Riečky-Košová, tankodrom, garážový dvor, Vojenský výcvikový priestor-hlavný tábor, sídlisko Družba, muničný sklad Močiarka, autodrom nad hlavným táborom, Slávia-Pavlíkov Laz, tankodrom Kozí Vrch, strelnica Kamenný Vrch, tanková strelnica, táborište Broškov prameň, pechotná strelnica Buťová.*“

## Referencie

## Externé odkazy
* Ústav špeciálneho zdravotníctva a výcviku Ministerstva obrany Slovenskej republiky 


Kategória:Obce okresu Zvolen
Kategória:Vojenské obvody na Slovensku
Kategória:Vojenské základne na Slovensku
Mikroregión nad Holeškou

**Mikroregión nad Holeškou** je mikroregión v okrese Piešťany, má 14 členov, z toho 13 obcí a jednu inštitúciu (Stredná odborná škola Rakovice). 

Patria sem tieto obce:
*Borovce (od r. 2000)
*Dolný Lopašov (od r. 2000)
*Dubovany (od r. 2000)
*Chtelnica (od r. 2013) 
*Kočín-Lančár (od r. 2007)
*Krakovany (od r. 2007)
*Nižná (od r. 2004)
*Ostrov (od r. 2009)
*Rakovice (od r. 2000)
*Šterusy (od r. 2000)
*Trebatice (od r. 2004)
*Veselé (od r. 2000)
*Veľké Kostoľany (od r. 2000)

Bol založený 26. júla 2000 ako záujmové združenie *Spoločenstvo mikroregiónu nad Holeškou*. V roku 2004 bol názov zmenený na Mikroregión nad Holeškou. V júni 2001 bola za člena prijatá Združená stredná škola poľnohospodárska v Rakoviciach, kde je aj sídlo mikroregiónu.

Základnou myšlienkou pre vznik mikroregiónu bol rozvoj spoločenského, kultúrneho, ekonomického a hospodárskeho života. Mikroregión územno - správne patrí do Trnavského kraja, okresu Piešťany a rozprestiera sa na území prechádzajúcom od Podunajskej nížiny až na svahy Malých Karpát. Potok Holeška, ktorý preteká územím, je zároveň jedným z integrujúcich prvkov myšlienky vzniku mikroregiónu. Priaznivé pôdne a klimatické pomery zaraďujú región k oblastiam s najvyšším poľnohospodárskym potenciálom. Kontinuita v poľnohospodárskej výrobe sa zachovala až po súčasnosť.

**Mikroregión nad Holeškou sa svojou činnosťou zameriava hlavne na:**
* koordinovaný postup pri vytváraní koncepcie rozvoja mikroregiónu
* cieľavedomú spoločnú ochranu zákonných práv a záujmov členov
* iniciovanie a podporu aktivít v oblasti turistiky a agroturistiky
* vytváranie priaznivého prostredia pre súkromných podnikateľov v oblasti služieb súvisiacich s vidieckou turistikou
* zviditeľnovanie mikroregiónu vhodnou propagáciou
* dosiahnutie vyššej ekonomickej prosperity obcí v mikroregióne a ich obyvateľov
* ochranu životného prostredia

## Referencie

## Externé odkazy
* http://www.holeska.sk/
* Mikroregión nad Holeškou na stránke obce Rakovice

Kategória:Mikroregióny na Slovensku
Kategória:Okres Piešťany
Kategória:Organizácie v Trnavskom kraji
Newfoundland

náhľad|Poloha Newfoundlandu
**Newfoundland**  je veľký ostrov pri severovýchodnom pobreží Severnej Ameriky. Patrí ku kanadskej provincii Newfoundland a Labrador. Rozlohou  je to 15. najväčší ostrov na svete. Najväčším a zároveň hlavným mestom provincie je St. John's, nachádzajúce sa na juhovýchodnom pobreží ostrova. Na ostrove žije približne 485 000 obyvateľov (podľa sčítania v roku 2001).

## Iné projekty

Kategória:Newfoundland a Labrador
Kategória:Ostrovy Atlantického oceánu
Kategória:Ostrovy Kanady
Medzinárodné majstrovstvá Slovenska (bridž)

**Medzinárodné majstrovstvá Slovenska** alebo **Otvorené majstrovstvá Slovenska** alebo **Open Slovakia** alebo tiež **Veľká cena Vysoké Tatry** je pravidelné bridžové podujatie na Slovensku. Sú to otvorené majstrovstvá Slovenska párov a družstiev v bridži. Konajú sa na jeseň v Poprade, spočiatku sa konávali v Tatranských Zruboch. Okrem slovenských bridžistov sa ho pravidelne zúčastňujú Česi, Poliaci, Ukrajinci a Maďari, sporadicky sa vyskytujú aj bridžisti z iných krajín. 

Otvorené majstrovstvá Slovenska sa konávali na záver Bridžového týždňa v Tatrách, počas ktorého sa každý večer hral nejaký bridžový turnaj.

V roku 2007 sa párového turnaja Open Slovakia zúčastnili manželia Quinnovci. Pani Shawn Quinnová v roku 2000 viedla svetový rebríček bridžistiek. 

V roku 2009 sa podujatie presťahovalo z Tatranských Zrubov do Popradu a Tatranské bridžové týždne sa prestali konať.

Keď boli Košice hlavným mestom kultúry, podujatie sa na jeden rok presťahovalo do Košíc, nadväzovalo na Hry malých bridžových federácií.

## Súťaž párov

## Súťaž družstiev

## Externé odkazy
*2019
*2010
*2009
*2008
*2007
*Predchádzajúce ročníky

Kategória:Bridž na Slovensku
Kategória:Bridžové súťaže
Bridž
Merací prístroj

**Merací prístroj** je zariadenie určené na meranie hodnoty nejakej fyzikálnej veličiny. Čiže, merací prístroj je zariadenie, resp. meradlo, ktoré slúži na prevod meranej fyzikálnej veličiny na merateľný údaj. 
Napríklad na meranie dĺžky sa používa mikrometer, uhla - uhlomer, hmotnosti - váhy.

## Technický opis
Merací prístroj môže pozostávať z viacerých častí:
* snímač (senzor) - snímací prvok, na ktorý pôsobí meraná veličina, a ktorého výstupom je merateľná veličina. Snímač teda prevádza meranú fyzikálnu veličinu, bežne nekvantifikovateľnú na inú, ktorú je možné jednoduchšie spracovať. Napr. tenzometer (tlakový senzor) premení fyzikálnu veličinu tlak na zmenu elektrického napätia, plavák hladinomeru - jeho pohyb sa prenáša na potenciometer, takže výška hladiny sa premení na zmenu odporu, snímač teploty premení zmenu teploty na zmenu vodivosti, čiže zmenu napätia a pod..
* vyhodocovacia jednotka, jej úlohou je spracovať prijaté hodnoty a zobraziť ich na zobrazovači 
* zobrazovacia jednotka, tzv. indikátor - zobrazovacia časť, ktorá zobrazuje meranú hodnotu spôsobom pochopiteľným pre ľudské zmysly. Zobrazovač môže byť ukazovateľ, resp. displej, alebo stupnicový bargraf.

## Klasifikácia meracích prístrojov
Meracie prístroje klasifikujeme podľa rôznych kritérií:

* Podľa určenia
** Pracovné - na stanovenie hodnôt v teréne, napr. vo výrobe
** Metrologické - slúžia na kontrolu prevádzkových, resp. na overenie meranej veličiny. V bežnej prevádzke sa nepoužívajú.
** Etalóny - ktoré sú zhmotnené miery, meracie prístroje alebo meracie systémy určené na uchovanie a reprodukovanie jednotky jednej, alebo viacerých hodnôt veličín, napr. etalón hmotnosti 1kg

* Podľa výstupu
** Zobrazovacie, resp. ukazovacie, tzv. indikačné - napr. meter, mikrometer, manometer
** Zapisovacie, tzv. registračné - napr. barograf
** Integračné - ktoré zapisujú meranú hodnotu integráciou ako kumulatívny údaj, napr. vodomery, prietokomery s funkciou totalizéra, merače tepla 

* Podľa charakteru meraného údaja
** Analógové - kde údaje sú spojitou funkciou meranej veličiny
** Digitálne, tzv. číslicové - ktoré poskytujú údaje v číslicovej forme 

* Podľa styku s meraným médiom
** Dotykové - ktoré prichádzajú do priameho styku s meraným prostredím
** Bez dotykové - ktoré neprichádzajú do priameho styku s meraným médiom
** Dvojstupňové- ide o dvojstupňový princíp merania

## Externé odkazy
Meracie prostriedky (zdroj, z ktorého pôvodne čerpal tento článok)Meracie prístroje pre priemysel  (zdroj, z ktorého pôvodne čerpal tento článok)Vlastnosti meradiel a meracích prístrojov


Kategória:Metrológia
Felix Slováček

**Felix Slováček** (* 23. máj 1943, Zlín) je český klarinetista, saxofonista, hudobný skladateľ a dirigent. Uplatnil sa aj ako interpret klarinetového klasického repertoáru. 

Jeho manželkou je česká herečka, speváčka a moderátorka Dagmar Patrasová,  dcéra René je herečka.

## Diskografia
zoznam nie je úplný
* 2008: *Made in Czecho Slováček* 
* 2003: *Gold* 
* 1998: *Felix Slováček Con Amore* (Český rozhlas)
* 1998: *Felix Slováček Big Band – Happy-Go-Lucky* (Český rozhlas)
* 1997: *20 x Felix Slováček* (Bonton music)
* 1996: *Rozvíjej se, poupátko*
* 1996: *Felix Slováček a jeho Beatles* (Monitor-EMI)
* 1996: *Felix Slováček – Saxo* (Bonton music)
* 1994: *Dvorana slávy*
* 1994: *Felix Slováček – Classic Essential* (Supraphon)
* 1993: *For Lovers* (Supraphon)

### Kompilácie
* 1999: *Pár růží... - [[Josef Sochor]]*  – Český rozhlas – Radioservis EAN 8590236012523, CD (Big Band radio Praha s Felixem Slováčkem)
* 2002: *Svět můj a tvůj - [[Josef Sochor]] a hosté* – Popron, CD (hosté: Pavlína Filipovská, Felix Slováček, J. Hlava, J. Kuderman)

## Filmografia
### Skladateľ
* 1984 *Oči pro pláč*
* 1980 *Hudba pro dva*

### Herec
* 1975 *[[Romance za korunu]]*
* 1979 *Hodinářova svatební cesta korálovým mořem*

### Nahrávky
* 1978 *Radost až do rána* – saxofónové sólo

## Externé odkazy
* Oficiálne stránky Felixa Slováčka - bigband.cz

Kategória:Českí hudobníci
Kategória:Českí dirigenti
Kategória:Osobnosti zo Zlína
Elvíra Antalová

**Elvíra Antalová** (* 21. október 1924, Zlaté Moravce – † apríl 2011) bola slovenská maliarka.

Od portrétovej maľby prešla ku krajine, zátišiu a figurálnym obrazom expresívne psychologizujúceho poňatia. Tvorí aj gobelíny.

## Externé odkazy
* Diela Elvíry Antalovej v SNG

Kategória:Narodenia v 1924
Kategória:Úmrtia v 2011
Kategória:Slovenské maliarky
Kategória:Osobnosti zo Zlatých Moraviec
Fátima (Portugalsko)

**Fátima** je mesto v Portugalsku. V jej severnej časti leží rovnomenné mesto (cidade), ktoré má okolo 7 500 obyvateľov. Je to jedno z najznámejších katolíckych pútnických miest na svete. Leží v dištrikte Santarém v strednom Portugalsku, 187 km južne od mesta Porto a 123 km severne Od Lisabonu. 

Mesto Fátima priťahuje veriacich z celého sveta. Stala sa známym pútnickým miestom potom, ako sa tu v roku 1917 zjavila trom malým deťom - pastierikom nadprirodzená bytosť, ktorá sa neskôr predstavila ako "Pani Posvätného ruženca". K prvému zjaveniu došlo počas prvej svetovej vojny 13. mája 1917, keď súrodenci Francisco a Jacinta Marto spolu s Lúciou dos Santos pásli dobytok v Cova da Iria, kde ich rodičia vlastnili pastviny. Cova da Iria vytvára prirodzený amfiteáter s priemerom približne 500 m. Podľa svedectiev detí stála postava nad dubom zaliata slnečnou žiarou. Predpovedala koniec vojny a pomoc všetkým, ktorí sa k nej obrátia v modlitbách. Zjavenia pokračovali až do októbra, vždy trinásteho v mesiaci, v tú istú hodinu. Katolícka cirkev uznala pravosť zjavení vo Fátime v roku 1930. Jedným z veľkých uctievateľov Fatimskej Panny Márie bol aj sv. Ján Pavol II., pápež. 

Fátimu navštevuje denne množstvo pútnikov. Pútnici sa zhromažďujú v Cova da Iria, na veľkom priestranstve na ktorom je vybudovaná malá kaplnka na mieste zjavenia. Okolo priestranstva je veľké množstvo obchodíkov ponúkajúcich na predaj náboženské predmety. Na vzdialenejšej časti priestranstva je vybudovaná gigantická bazilika v neoklasicistickom štýle s centrálnou vežou vysokou 65 metrov, ktorá sa začala stavať v roku 1928. V bazilike sú hrobky Francisca a Jacinty, dvoch z troch detí, ktorým sa zjavila Panna Mária. Obaja zomreli čoskoro po zjaveniach, Francisco v roku 1919 a Jacinta v roku 1920. V roku 2000 boli vyhlásení za blahoslavených pápežom Jánom Pavlom II. Tretia z nich, Lúcia dos Santos, zomrela v roku 2005.

## Referencie


## Iné projekty

## Externé odkazy
* oficiálna stránka 
* Pilgrims of Fatima 

## Panoráma mesta

Kategória:Mestá v Portugalsku
Kategória:Obce v Portugalsku
Kategória:Katolícke pútnické miesta
Santiago de Compostela

**Santiago de Compostela** je mesto v Španielsku. 

Je to hlavné mesto španielskeho autonómneho spoločenstva Galícia. Mesto zaberá plochu  a má okolo 97 tisíc obyvateľov. 

V 9. storočí tu boli objavené údajné pozostatky svätého Jakuba Staršieho, jedného z dvanástich apoštolov. Od vrcholného stredoveku až dodnes je Santiago jedným z najvýznamnejších katolíckych pútnických miest s veľkou katedrálou (sviatok sv. Jakuba, 25. júl).

## Partnerské mestá
*  Buenos Aires, Argentína
*  Kumm, Irán
*  Mašhad, Irán
*  Santiago de Querétaro, Mexiko
*  Santiago do Cacém, Portugalsko

## Pozri aj
* Pútnické miesta na ceste do Santiaga de Compostela vo Francúzsku

## Iné projekty

## Externé odkazy
* Camino de Santiago  (po slovensky)
* Informácie pre pútnikov (po česky)
* Informácie pre pútnikov (viacero jazykových mutácií)

Kategória:Mestá v Španielsku
Kategória:Európske hlavné mestá kultúry
Kategória:Katolícke pútnické miesta
Katarína Lazarová

**Katarína Lazarová** (* 13. február 1914, Výčapy-Opatovce – † 21. jún 1995, Bratislava), bola slovenská prozaička a prekladateľka. 

## Životopis
Pochádzala z roľníckej rodiny a základné vzdelanie získavala vo Výčapoch-Opatovciach. V rokoch 1924 – 1928 študovala na gymnáziu v  Novom Meste nad Váhom, 1928 – 30 na obchodnej škole v Nitre. V rokoch 19301932  absolvovala prax na veľkostatku v Janovej Novej Vsi, v rokoch 19321937 pracovala iba príležitostne, 1937 – 1938 bola pisárkou v redakcii časopisu Slovenský hlas v Žiline. 1939 – 44 úradníčka v Bratislave. Počas Slovenského národného povstania bola členkou 1. československej partizánskej brigády M.R. Štefánika a veliteľkou bojovej jednotky. Po skončení 2. svetovej vojny pracovala v Zväze protifašistických bojovníkov, v Zväze slovenských žien, Zväze slovenských spisovateľov a ďalších organizáciách. V roku 1955 jej bola udelená štátna cena Klementa Gottwalda.

Vystúpila na II. zjazde československých spisovateľov (22. – 29. apríla 1956) a odsúdila politické represie a tlačový dozor, čím sa verejnosť prvýkrát vôbec dozvedela z oficiálneho média o jeho existencii. Lazarová mala potom v druhej polovici 50. rokov problémy s publikovaním svojich kníh a článkov. 9. mája 1960 bola vyhlásená amnestia a prepustení bývalí funkcionári KSČ (napr. Husák) a ŠtB sa schádzali práve v byte u Lazarovej. Niet sa čo diviť, že napokon žila a tvorila ako spisovateľka v slobodnom povolaní v Bratislave. Po vpáde vojsk Varšavskej zmluvy sa napríklad zúčastnila debaty vo Viedni o budúcom politickom vývoji v Česko-Slovensku, ktorú viedol Dr. Emil Vidra, bývalý predseda Klubu na ochranu ľudských práv a tak ju ŠtB 15.1.1974 v registračných zväzkoch napokon preklasifikovala z preverovanej na nepriateľskú osobu (spoločne s Kornelom Földvárim). 

Pri príležitosti 100 výročiu jej narodenia (2014) bola v jej rodnej obci Výčapy - Opatovce odhalená pamätná tabuľa. 

## Tvorba
Vo svojej tvorbe sa zameriavala najmä na problematiku dediny. Dôraz kládla na etickú stránku ľudského konania. 
Bola tiež autorkou próz a románov s tematikou protifašistického odboja a ideového prerodu ľudí pod vplyvom revolučného odkazu Slovenského národného povstania a vzniku nových vzťahov v slovenskej spoločnosti. Po roku 1968 jej vychádzali len detektívky.

## Dielo
### Próza pre dospelých
* 1949 – *Kamaráti*
* 1950 – *Traja z neba*
* 1953 – *Osie hniezdo*
* 1957 – *Omyly*
* 1961 – *Mločia hora*
* 1962 – *Šarkan na reťazi*
* 1964 – *Kňažná z Lemurie*
* 1966 – *Interview s labuťami*
* 1966 – *Trpaslíci*
* 1967 – *Kavčie pierko*
* 1968 – *Putovanie svätej Anny*
* 1970 – *Vlkolaci*
* 1976  –  4 detektívky : Kňažná z Lemúrie, Interview s labuťami, Putovanie svätej Anny, Vlkolaci - Bratislava : Slovenský spisovateľ, 724 s.
* 1977 – *Vdovské domy*

### Próza pre deti a mládež
* 1966 – *Povesť o snežnom človeku*

## Referencie

## Externé odkazy
* 

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Ženy v slovenskej literatúre
Kategória:Slovenskí prekladatelia
Kategória:Osobnosti z Výčap-Opatoviec
Kategória:Osobnosti SNP
Jahňadka obyčajná

**Jahňadka obyčajná** (*Ciboria amentacea*) je nejedlá huba, ktorá rastie od februára do apríla vo vlhkých lesoch. Rastie na opadaných kvetoch jeľše a vŕby (bahniatkach). Je pomerne zriedkavá.

## Externé odkazy
*obrázky

Kategória:Hľuznatkovité
Kategória:Nejedlé huby
Slovenský bridžový zväz

**Slovenský bridžový zväz** (SBZ) () je dobrovoľná organizácia, ktorá združuje fyzické osoby so záujmom o bridž. SBZ je členom EBL. Od októbra 2006 je členom KŠZ SR. Prezidentom SBZ je Peter Belčák. 

Oficiálna webová stránka zväzu: https://www.bridgeclub.sk/.

## História
Do októbra 2006 bol prezidentom Pavel Mokráň, od októbra 2006 Peter Belčák. V rokoch 2005 až 2006 bol členom predsedníctva aj Tibor Menyhért.

## Turnaje
SBZ organizuje celoslovenské bridžové turnaje:
* Slovenská bridžová liga
* Veľká cena Vysoké Tatry - otvorené majstrovstvá Slovenska párov a družstiev a spolupodieľa sa na organizácii a propagácii turnajov organizovaných jednotlivými bridžovými klubmi.

V roku 2006 SBZ v spolupráci s EBL a WBF zorganizoval Juniorské majstrovstvá sveta juniorov v Piešťanoch.

V roku 2013 SBZ v spolupráci s EBL zorganizoval Hry malých bridžových federácií.

V roku 2021 SBZ v spolupráci s EBL zorganizoval 19ty Európsky Champions' Cup.

## Referencie


## Externé odkazy
* Oficiálna stránka zväzu

Kategória:Bridž na Slovensku
Bridž
Kategória:Organizácie založené v 1991
MAC adresa

**MAC** (**Media Access Control** - riadenie prístupu k médiu) **adresa** je identifikačné číslo sieťového adaptéra slúžiace na jednoznačnú identifikáciu sieťového rozhrania v lokálnych počítačových sieťach typu Ethernet, Token Ring a mnohých ďalších.

MAC adresa je spravidla 48-bitové číslo, ktoré sa kvôli prehľadnosti uvádza ako 12-miestne hexadecimálne číslo (napr. 08:00:69:02:01:FC, ako oddeľovače dvojíc sa používajú dvojbodky alebo pomlčky, prípadne sa číslo píše bez oddeľovania dvojíc číslic). V niektorých technológiách má MAC adresa dĺžku nie 48, ale 64 bitov. Hovoríme o plochom adresnom priestore. Nie je možné robiť subnetting.

Každý sieťový adaptér (sieťová karta) má zaručenú jedinečnú MAC adresu. Jedinečnosť prvých troch bajtov (ID výrobcu) zaručuje IEEE, jedinečnosť posledných troch zabezpečujú jednotliví výrobcovia.

MAC adresa je obsiahnutá v dátach ktoré sú posielané sieťou Ethernet (takže väčšinou aj Internet). V každom balíku dát (rámci) sa nachádza zdrojová (ktorá karta posiela) a cieľová adresa MAC (ktorej karte posiela). Podľa cieľovej MAC adresy môže byť prenos dát:

* UNICAST - karta (zdroj) posiela konkrétnej karte, napríklad	34:00:6e:b1:08:aa → e7:07:cc:6a:ba:30

* MULTICAST - karta (zdroj) posiela skupine kariet, napríklad 	34:00:6e:b1:08:aa → 01:00:5e:6a:ba:30

* BROADCAST - karta (zdroj) posiela všetkým kartám, ktoré môžu správu prijať (sú v rovnakej sieti LAN), napríklad 34:00:6e:b1:08:aa → ff:ff:ff:ff:ff:ff ()

*Pevná a nemenná adresa zabezpečuje jednoznačnú identifikáciu počítača, na ktorej sú založené aj mnohé bezpečnostné prvky sietí - len z daného počítača je možné pripojenie ... Aby nič nebolo také jednoduché, mnohí výrobcovia zariadení (hlavne základných dosiek s integrovanou sieťovou kartou), WiFi zariadení - AP, bridge a pod. umožňujú editáciu internej MAC adresy, resp. umožňujú napísať si vlastnú MAC adresu. Využíva sa to hlavne pri WiFi zariadeniach, kde sa môže účastník tváriť "ako niekto iný". Na túto skutočnosť je potrebné myslieť už pri návrhu bezpečnosti siete!* 

## Externé odkazy
* tabuľka výrobcov kariet (prvé tri čísla)

Kategória:Počítačové siete
San Sebastian de Garabandal

thumb|Kostol v San Sebastián de Garabandal
**San Sebastián de Garabandal** alebo len **Garabandal** je obec v severnom Španielsku, v autonómnom spoločenstve Kantábria, v pohorí Picos de Europa. Nachádza sa  nad morom, má do 300 obyvateľov.

Obec sa stala pútnickým miestom rímskych katolíkov, pretože sa tu údajne uskutočnilo zjavenie Panny Márie štyrom španielskym dievčatám v rokoch 19611965. Katolícka cirkev tieto udalosti zatiaľ nepotvrdila ani neuznala.

## Iné projekty

Kategória:Obce v Španielsku
Kategória:Kantábria
Kategória:Katolícke pútnické miesta
Disulfiram

**Disulfiram** (bis(dietyltiokarbamoyl)-disulfid) sa používa ako liečivo v psychiatrickej liečbe alkoholizmu. 

## Mechanizmus účinku
Disulfiram účinkuje ako inhibítor enzýmu aldehyd dehydrogenázy. Pri požití alkoholu (etanolu) sa tento degraduje najprv enzýmom alkoholdehydrogenáza (ADH) na acetaldehyd, ktorý sa ďalej degraduje aldehyd dehydrogenázou na neškodnú kyselinu octovú. Ak je inhibovaná aldehyd dehydrogenáza, hromadí sa v tele medziprodukt, acetaldehyd, ktorý spôsobuje nepríjemné príznaky spojené s nadmernou konzumáciou alkoholu, ako sú búšenie srdca, pocit horúčavy, nevoľnosť a zvracanie.

## Dávkovanie
Denná dávka disulfiramu sa pohybuje okolo 250 mg. Disulfiram sa pomaly vstrebáva a metabolizuje. Jeho účinok sa prejavuje ešte 14 dní od ukončenia liečby. Pacient sa musí dôsledne vyhýbať alkoholu a to napr. i vode po holení.

## Komerčné názvy
* Antabuse
* Antabus
* Antaethyl

Kategória:Liečivá
Kategória:Psychiatria
Rutín

**Rutín** je flavonoid rastlinného pôvodu, pomáha k zníženiu nadmernej priepustnosti krvných kapilár pri vysokom krvnom tlaku a má antioxidačný účinnok. 

## Prejav nedostatku
Praskanie ciev, drobné krvácania pod kožu, krvácanie z nosa.

## Účinky
Priaznivo ovplyvňuje priepustnosť stien kapilár a tým zmenšuje možnosť tvorby opuchov, má antioxidačné vlastnosti - chráni vitamín C pred oxidáciou a zvyšuje jeho efektivitu. Je vhodný pri častých krvácaniach z ďasien a nosa.

## Prírodne zdroje
* pohánka jedlá
* červené a najmä čierne ríbezle

Kategória:Flavonoidy
Pohánka jedlá

**Pohánka jedlá** (iné názvy: **pohánka obyčajná**, **pohánka strelovitá**, **pohánka streliciová**, **pohánka siata**, **pohánka**; lat. *Fagopyrum esculentum*, *Fagopyrum sagittatum*, staršie: *Polygonum fagopyrum*) je pseudoobilnina z čeľade stavikrvovité (*Polygonaceae*).

Pochádza zo Strednej Ázie. V Európe sa v niektorých krajinách pestuje ako krmovina a v Nemecku a Rakúsku ako liečivá rastlina. Pohánka má červenkastú, dutú, vzpriamenú, málo vetvenú byľ. Listy sú srdcovité. Kvety sú v úžľabných súkvetiach, majú päťpočetné, zelenkavé okvetie (niektoré formy majú ružovkasté, biele, zriedkavo červenkasté okvetie). Podľa podmienok prostredia je výška rastlín 15 až . Plody sú trojhranné nažky.

thumb|left|Pohánka jedlá v kvete
V našich podmienkach je možné pohánku pestovať na všetkých typoch pôd okrem ťažkých, ílovitých a silne vápenatých. Nie je náročná na živiny. V období sucha je vhodné porast zalievať. Vzhľadom na krátky vývinový cyklus (asi 90 dní) sa pestuje ako následná plodina napr. po obilninách. Vysieva sa od druhej polovice mája až do začiatku júla, pretože je citlivá na mráz. Semená sa vysievajú do hĺbky 1 až  do riadkov 10 až  vzdialených. Porasty udržujeme v nezaburinenom stave. Ak máme možnosť, je vhodné do blízkosti postaviť úle. Je to dobrá medonosná rastlina a prítomnosť včiel zabezpečí opelenie a dobrú úrodu semien. V našich podmienkach je pohánka jednoročná rastlina, ktorá kvitne v júli až auguste. Vňať zbierame v období pred kvitnutím. Suší sa pri teplotách do 50 °C.

## Iné projekty

## Zdroje

Kategória:Stavikrvovité
Kategória:Obilniny
Európska bridžová liga

**Európska bridžová liga** (anglicky **European Bridge League**) je organizácia zastrešujúca bridžový šport v Európe. Má 48 členov a viac než 380 000 registrovaných hráčov. Slovenský bridžový zväz je členom EBL od roku 2003.

## Externé odkazy
*Oficiálna stránka EBL 

Kategória:Bridž
Bridž
Kategória:Organizácie založené v 1947
Zoznam alchymistov

**Alchymista** je osoba, ktorá sa venovala umeniu alchýmie, protovede, ktorá sa neskôr vyvinula do chémie a farmakológie.

## Legendárni alchymisti

*Enki (Mezopotámia)
*Thovt - grécky Hermes Trismegistos (Egypt, pred rokom 3500 pred n. l.)
*Mária Židovka
*Ból z Mendéty (320 – 250 pred Kr.)
*John Dee

## Egyptskí, klasickí a rímski alchymisti
*Zosimos z Panopoly
*Synésius
*Pseudo-Hermes
*Cleopatris
*Platón (* 427 – † 347 pred Kr.)
*Olympiodoros

## Čínski alchymisti

*Čang Kuo starší

## Islamskí alchymisti
*Chálid ibn Jazíd (asi 660 – 704)
*Džábir ibn Hajján ibn Abdalláh al-Kúfí al-Azdí as-Súfí(asi 721 – 815)
*Abú Bakr Muhammad ibn Zakaríja ar-Rází (lat. Rhazes, asi 866 – 902) 
*Abú ´Alí al-Husajn ibn ´Abdalláh ibn Sína (lat. Avicenna, 980 – 1037)
*Abú ´Abdalláh Muhammad ibn Umail at-Tamímí (900 – 960)
*Geber
*Calid
*Morien
*Rhasés

## Západní alchymisti
*Albertus Magnus  (od 10. storočia)
*Roger Bacon  (od 10. storočia)
*Ramón Llull  (od 10. storočia)
*Pseudo-Geber
*Sv. Tomas Aquinský  (od 10. storočia)
*Gilles de Rais
*Bernard of Treves
*Tomasso Masini
*Heinrich Cornelius Agrippa
*Basilius Valentinus (15 - 16. storočie)
*Paracelsus (16. storočie)
*Thurneisser (16. storočie)
*Caroll (16. storočie)
*Libaviusa Penot (16. storočie)
*Denis Zacharie (16. storočie)
*Jakob Böhme
*Nicolas Flamel  (od 10. storočia)
*Edward Kelley (16. storočie)
*Sendivogius (16. storočie)
*Cornelius Alvetan Arnsrodius (16. storočie)
*Alexandr Sethon "Kozmopolita" (16. storočie)
*Johann Georg Faust
*Jan Baptist van Helmont  (17. storočie)
*Helvétious (17. storočie)
*Michael Mayer (17. storočie)
*Tycho Brahe
*François Hotman
*Michał Sędziwój
*Arthur Dee
*Pernety (18. storočie)
*Respour (18. storočie)
*Edward Dyer
*Elias Ashmole
*Henning Brand
*Isaac Newton
*Claude Duval
*Alessandro Cagliostro
*Count of Saint Germain (18. storočie)
*Johann Christoph von Wöllner
*Ernest Rutherford
*August Strindberg
*Theodorus Sicilský
*Cyliani (19. storočie)
*Cambriel (19. storočie)
*Poisson (19. storočie)
*Jolivet Castelot (Francúzsko, 20. storočie)

## Novodobí alchymisti

*G. I. Gurdjieff
*Diane di Prima
*Marie-Louise von Franz

## Pozri aj

* Zoznam hermetikov

Kategória:Alchymisti
Kategória:Okultisti
Kategória:Okultizmus
Kategória:Hermetizmus
Kategória:Zoznamy ľudí podľa povolaní